EkBass/fiwiki-20250220-pages-articles huggingface dataset:
Sigrid Precht

Sigrid Leopoldina Precht, o.s. Silfverblad,Dödsfall Nordisk familjeboks månadskrönika, Första årgången 1938. Viitattu 4.6.2014. (17. lokakuuta 1865 Helsinki – 17. kesäkuuta 1938 Helsinki) oli suomalainen näyttelijä. Hän oli kiinnitettynä Helsingin Ruotsalaiseen teatteriin 1884–1926, lukuun ottamatta vuosia 1894–1898, jolloin Precht kiersi Ruotsissa näyttelijä August Lindbergin teatteriseurueen mukana.Precht, Sigrid Uppslagsverket Finland. Viitattu 4.6.2014. 1910-luvulla hän esiintyi kolmessa suomalaisessa mykkäelokuvassa, jotka kaikki ovat sittemmin kadonneet.Sigrid Precht Elonet. Viitattu 4.6.2014. Sigrid Prechtin puoliso oli ruotsalainen näyttelijä Axel Precht. Heidän poikansa John Precht oli myös näyttelijä. == Filmografia == *Nuori luotsi (1913) *Kun onni pettää (1913) *Kesä (1915) == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1865 syntyneet Luokka:Vuonna 1938 kuolleet
Medatsepaami

Medatsepaami on anksiolyytti eli rauhoittava lääke. Medatsepaami patentoitiin vuonna 1963, ja otettiin käyttöön vuonna 1971. Tämä lääkeaine kuuluu bentsodiatsepiineihin. Lääke oli käytössä Suomessa 1970-luvulla. Tämän lääkeaineen kauppanimiä olivat olleet Nobrium sekä Vegatar. Orion-lääkeyhtymä valmisti sitä Suomessa tuotenimellä Vegatar 5 ja 10 mg:n vahvuisina tabletteina.TF-74 s. 639Lääkkeet ja niiden käyttö: s. 172 Roche-lääkekonserni valmisti Nobriumia, ja myi sitä niin ikään 5 ja 10 mg vahvuisina kapseleina.Pharmaca Fennica 1976: s. 72 & 923 Medatsepaamin käytölle oli vasta-aiheena myastenia gravis. Sivuvaikutuksena saattoi esiintyä sedatiiville tyypillisesti väsymystä. Autolla ajosta ja teknisten laitteiden käytöstä varoitettiin lääkkeen vaikutuksen alaisena. Medatsepaamin erityisindikaatio oli sen päiväkäyttö. Lääke vaikutti rauhoittavasti ja ahdistusta poistaen, muttei sillä tavoin että se tavallisesti unettaisi. Lisäksi lääke oli relaksoiva ja antikonvulsanttina vaikuttava.Pharmaca Fennica 1976: s. 923 Kirjallisuus mainitsi viitteellisesti medatsepaamin vähemmän euforisoivana ja väsyttävänä kuin jotkin toiset tämän saman lääkeaineryhmän tuotteet (lähinnä yökäyttöön tähdätyt bentsodiatsepiinit). Nykyään (viimeistään 1990-luvun lopulle tultaessa) medatsepaami on kuitenkin lääkekäytöstä poistunut. Muita lyhytvaikutteisia anksiolyyttejä eli ahdistuksen hoitolääkkeitä, on tullut käyttöön, medatsolaamin poistumisen jälkeen. == Lähteet == *Therapia Fennica 1974 - TF74 (s. 639) *Pharmaca Fennica 1976 *Alfering, Tuomi & Olli: Lääkkeet ja niiden käyttö, 1977, SHKS-Wsoy (s. 172) ===Viitteet=== == Aiheesta muualla == *Inchem: Medazepam *Kyoto Encyclopedia of Genes and Genomes (KEGG): Medazepam Luokka:Bentsodiatsepiinit Luokka:Sedatiivit
Essilä

Essilä Oy oli kuopiolainen vaatevalmistaja, joka teki ulkoiluvaatteita Suomeen ja vientimarkkinoille. Yritys toimi vuodesta 1950 vuoteen 1979. Essilä Oy sai alkunsa, kun Veera Turunen alkoi ommella esiliinoja vuonna 1950. Markkinoinnin hoiti hänen miehensä Heimo Turunen. 1960-luvun alussa rakennettiin Kuopion Haapaniemeen teollisuushalli, jota sittemmin laajennettiin useaan otteeseen. Vuosikymmenen lopulla jo valtaosa Essilän tuotannosta vietiin Pohjoismaihin, Keski-Eurooppaan ja bilateraalikauppana Neuvostoliittoon. 1970-luvun taitteessa Nilsiässä toimi vuoden verran Essilän ompelimo, ja muutamaa vuotta myöhemmin Essilä laajeni Pielavedelle. Vuonna 1975 Essilä työllisti 330 henkeä ja teollisuusneuvoksen arvon saanut Heimo Turunen siirtyi toimitusjohtajan paikalta hallituksen puheenjohtajaksi. Vuoden 1978 MM-hiihdoissa Lahdessa Suomen kisajoukkue oli puettu Essilän asuihin. Yrityksen tunnetuimmat tuotteet olivat 1970-luvulla naisten Finnbird-takit sekä Snow Lovers -ulkoiluasut ja Lovers-farkut. Essilän suunnittelijoihin kuuluivat muiden muassa Piippa Lappalainen ja Pirkko Hartiala sekä 1960-luvun lopulla ruotsalaiset Gunilla Pontén ja Hans Metzén. Rahoitusvaikeuksiin joutunut Essilä Oy ajautui 1979 konkurssiin. Kesko jatkoi tehtaiden toimintaa ja tarjosi työtä kahdellesadalle yrityksen loppuvaiheen 320 työntekijästä. ==Lähteet== ==Aiheesta muualla== * (maksullinen) Luokka:Entiset suomalaiset teollisuusyritykset Luokka:Entiset suomalaiset vaatetusalan yritykset Luokka:Vaatemerkit Luokka:Kuopion historia
Axel Precht

Axel Precht (1860–1931Axel Precht Svensk Filmdatabas. Viitattu 5.6.2014.) oli ruotsalainen näyttelijä, joka oli kiinnitettynä muun muassa Helsingin Ruotsalaiseen teatteriin.Precht, Sigrid Uppslagsverket Finland. Viitattu 5.6.2014. Precht esiintyi uransa aikana myös kahdessa ruotsalaisessa ja yhdessä suomalaisessaAxel Precht Elonet. Viitattu 5.6.2014. elokuvassa. Hänen Suomessa tekemänsä mykkäelokuva Kun onni pettää on sittemmin kadonnut. Axel Prechtin puoliso oli suomalainen näyttelijä Sigrid Precht. Heidän poikansa John Precht oli myös näyttelijä. == Filmografia == *Kun onni pettää (1913) *Kustaa Waasa 1 (1928) *Charlotte Löwenskiöldin tarina (1930) == Lähteet == Luokka:Ruotsalaiset näyttelijät Luokka:Vuonna 1860 syntyneet Luokka:Vuonna 1931 kuolleet
John Precht

John Erik Precht (5. joulukuuta 1888 Helsinki – 9. marraskuuta 1970 GöteborgJohn Precht Svensk Filmdatabas. Viitattu 5.6.2014.) oli suomalaissyntyinen näyttelijä, joka oli kiinnitettynä Helsingin Ruotsalaiseen teatteriin vuosina 1910–1925 ja teki sen jälkeen uraa Göteborgin kaupunginteatterissa.Svenska Dagbladets Årsbok / Trettonde årgången (händelserna 1935) Projekt Runeberg. Viitattu 5.6.2014. Ruotsalaisessa teatterissa hän esiintyi samaan aikaan vanhempiensa Axel ja Sigrid Prechtin kanssa.Precht, Sigrid Uppslagsverket Finland. Viitattu 5.6.2014. Precht näytteli neljässä suomalaisessa mykkäelokuvassaJohn Precht Elonet. Viitattu 5.6.2014. sekä myöhemmin kolmessa ruotsalaisessa elokuvassa, joista Valmiit otteluun tuli ensi-iltaan myös Suomessa. Elokuvissa Nuori luotsi ja Kesä oli mukana myös hänen äitinsä Sigrid Precht. John Prechtin puoliso oli ruotsalainen näyttelijä Signe Wirff.Signe Wirff Svensk underhållningsmusik, revyer och film 1900 - 1960 c:a med tyngdpunkt på 78-varvarna. Viitattu 5.6.2014. == Filmografia == *Nuori luotsi (1913) *Verettömät (1913) *Kesä (1915) *Rakkauden kaikkivalta – Amor omnia (1922) *Han, hon och pengarna (1936) *Valmiit otteluun (1937) *De röda hästarna (1954) == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Ruotsalaiset näyttelijät Luokka:Vuonna 1888 syntyneet Luokka:Vuonna 1970 kuolleet
Rissanen (yritys)

Rissanen Oy oli suomalainen vaatevalmistaja, joka toimi 1940-luvulta 2000-luvulle. Se valmisti muun muassa Vanessa-mekkoja sekä Image Wear- ja Leijona-työvaatteita. Rissanen Oy sai alkunsa Viipurin vuonna 1918 perustetusta tukkukaupasta, joka joutui talvisodan seurauksena lähtemään evakkoon. Tukkukauppatoiminta aloitettiin uudelleen Helsingissä vuonna 1945 perustajien pojan Pentti Rissasen ryhtyessä toimitusjohtajaksi. Vuonna 1958 Rissanen aloitti oman naistenvaatteiden valmistuksen Helsingin keskustassa. Menestyksekäs Vanessa-mallisto sai alkunsa 1968, ja sen pääsuunnittelijaksi tuli Riittaliisa Lehto vuonna 1973. Designmekot tehtiin alusta asti itse painokangaskuosien suunnittelusta lähtien. Rissaselle valmistui uusi tehdas Pohjan kuntaan 1970, ja samalla vuosikymmenellä tuotteita alettiin viedä etenkin Euroopan EFTA-alueen maihin ja Yhdysvaltoihin. Vuosikymmenen puolivälissä ostettiin turkulainen Golden Finn -tuotemerkki, ja vuodesta 1978 Rissanen valmisti Pi Sarpanevan ja Maj Kuhlefeltin suunnittelemia Image Wear -työasuja. 1980-luvulla vienti painottui Neuvostoliittoon, ja sitä varten perustettiin leninkitehdas Yläneelle. Vuonna 1991 bilateraalikaupan loputtua se jouduttiin sulkemaan. Tilalle ostettiin SOK:n ja E-liikkeen yhteinen Meira Leijona Oy, jonka puitteissa Leijona-työasuja valmistettiin 1990-luvulla myös Virossa ja Venäjällä. Toimiva johto osti Leijona-yhtiön pari vuotta myöhemmin.Puuvillahaalareista kansainväliseksi kokonaispalveluiden tarjoajaksi, Leijona. Viitattu 4.6.2014. Rissanen Oy teki konkurssin 2003.Rissanen Oy konkurssipesä , Yritys- ja yhteisötietojärjestelmä. Viitattu 4.6.2014. ==Lähteet== ==Aiheesta muualla== *”Vanessa on naisen vaate”, televisiomainos vuodelta 1971. Kansallinen audiovisuaalinen instituutti. Luokka:Entiset suomalaiset vaatetusalan yritykset Luokka:Entiset suomalaiset teollisuusyritykset Luokka:Tukkukauppa
Signe Wirff

Signe Mathilda Wirff (4. marraskuuta 1887 Tukholma – 18. joulukuuta 1956 TukholmaSigne Wirff Svensk Filmdatabas. Viitattu 5.6.2014.) oli ruotsalainen näyttelijä. Tukholmalaisesta teatterikoulusta valmistuttuaan hän aloitti uransa Turun ruotsalaisessa teatterissa vuonna 1918. Kolme vuotta myöhemmin Wirff siirtyi Helsingin Ruotsalaiseen teatteriin, jossa hän esiintyi vuodet 1921–1926. Siellä Wirff tapasi myös puolisonsa, suomalaisen näyttelijän John Prechtin, jonka kanssa hän oli avioliitossa 1922–1932. Ruotsiin palattuaan Wirff näytteli muun muassa Tukholman Dramatenissa ja teki 1930-luvun alusta lähtien lukuisia elokuvarooleja.Vem är Vem? / Stockholmsdelen 1945 Projekt Runeberg. Viitattu 5.6.2014. == Valikoitu filmografia == *Ajomies (1921) *Albertinalla risteilemässä (1938) *Kadettitovereita (1939) *Mies paikallaan (1940) *Oi, millainen asianajaja (1940) *Mikään ei unohdu (1942) *Miehen nainen (1945) *Kristiina ohjaksissa (1946) *Mätämuna (1946) *Kriisi (1946) *Erämaalaakson kansa (1950) *Rakkauden uhkapeluri (1950) *Parempi naida kuin palaa (1955) *Maankiertäjä ja Rasmus (1955) == Lähteet == == Aiheesta muualla == * * Luokka:Ruotsalaiset näyttelijät Luokka:Vuonna 1887 syntyneet Luokka:Vuonna 1956 kuolleet
Suffragette

Suffragette on vuonna 2015 ensi-iltansa saanut Sarah Gavronin ohjaama draamaelokuva. Se kertoo naisten äänioikeutta vaatineista naispuolisista aktivisteista, suffrageteista, 1900-luvun alussa. Elokuvan pääosissa ovat Carey Mulligan, Helena Bonham Carter, Brendan Gleeson, Anne-Marie Duff ja Meryl Streep. == Näyttelijät == ==Tuotanto== === Kuvaukset === Elokuvan kuvaukset alkoivat 24. helmikuuta 2014. Suffragette oli kaikkien aikojen ensimmäinen elokuva, joka on saanut luvat kuvauksiin Westminsterin palatsissa. Elokuvan kohtauksia kuvattiin myös helmikuussa viikon ajan historiallisella Chathamin telakalla Kentissä, joka esittää elokuvassa Bethnal Greenin kaupunginosassa sijaitsevaa tehdasta. == Vastaanotto == Arvosteluja keräävän Rotten Tomatoes -sivuston mukaan 73 % kriitikoista on antanut elokuvalle positiivisen arvosanan keskiarvolla 6,6/10. Keräys perustuu 178 arviointiin. Metacriticissä elokuvalla on 67 pistettä 100:sta. == Lähteet == == Aiheesta muualla == * Luokka:Vuoden 2015 brittiläiset elokuvat Luokka:Brittiläiset draamaelokuvat Luokka:Poliittiset elokuvat Luokka:Tositapahtumiin perustuvat elokuvat Luokka:Brittiläiset historialliset elokuvat
Laura Paloheimo

Laura Pauliina Paloheimo (s. 1971 Helsinki) on suomalainen kirjailija. Paloheimo on opiskellut kirjoittamista Kriittisessä korkeakoulussa ja Oriveden Opistossa. Hänen esikoisteoksena Klaukkala julkaistiin vuonna 2012 Otavan kustantamana. Paloheimon toinen teos OMG ilmestyi vuonna 2013, kolmas, Mama Mojo, vuonna 2014 ja neljäs, Puppiduu, vuonna 2016. Toukokuussa 2018 Storytel- palvelussa julkaistiin kymmenosaisena äänikirjasarjana hänen kirjoittamansa eroottinen trilleri Sinut haluan vain, ja 2019 kirjan jatko-osa Sinut haluan vain 2. Kirjailijantyönsä lisäksi hänet tunnetaan kirjoittamisen ohjaajana ja luovuus valmentajana sekä taideterapeuttina. Ennen kirjailijanuraansa Paloheimo valmistui media-alan tuottajaksi ja työskenteli MTV-mediassa, sitä ennen hän oli kolmentoista vuoden ajan StepUp-showtanssiryhmän jäsen. Paloheimo on myös opiskellut näyttämötaiteita Kallion Ilmaisutaidon lukiossa, showtanssia mm. Lontoossa Pineapple Studioilla ja näyttelemistä Pohjois- Karjalan opistossa ja esiintynyt muun muassa Nurmijärven teatterissa ja televisiomainoksissa. Vuonna 2014 hän toimi panelistina televisiokanava Livin viihdeohjelmassa Rakkauden FAQ. Paloheimo oli naimisissa 2007-2016, hänellä on yksi lapsi. Hänellä on työhuone Villa Kivessä. ==Teokset== * * * * * Sinut haluan vain. Storytel Original äänikirjasarja: Helsinki, Storytel 2018 * Sinut haluan vain 2 . Storytel Original äänikirjasarja: Helsinki, Storytel 2019. == Lähteet == == Aiheesta muualla == * Laura Paloheimon verkkosivut * * Luokka:Suomalaiset kirjailijat Luokka:Vuonna 1971 syntyneet Luokka:Elävät henkilöt
Maastapoistamispäätös

Maastapoistamispäätös on valtion viranomaisen tekemä päätös, jolla laittomasti maassa oleskeleva poistetaan tai määrätään poistumaan maasta. Kansainvälisesti on arvioitu, että yksi estetty laiton maahantulo säästää yhteiskunnan varoja 30 000–50 000 euroa. Suomessa pelkästään maasta poistamispäätösten täytäntöönpanoon liittyvän saattotoiminnan kustannukset poliisille olivat vuonna 2011 yhteensä noin 2,5 miljoonaa euroa, ja poliisi käytti noin seitsemän henkilötyövuotta maasta poistamispäätösten täytäntöönpanoon liittyviin saattotehtäviin. Keskusrikospoliisin vuoden 2012 tilaston mukaan tavattiin 3 623 laittomasti maassa oleskellutta henkilöä. Ei kuitenkaan tiedetä tarkkaa lukumäärää, montako ihmistä oikeasti asuu Suomessa tai muualla laittomasti. Laittomasti maassa oleva elää niin sanotusti maan alla.Sisäministeriö: Mia Poutanen: ”Laittomasti maassa olevilla on suuri vaara syrjäytyä” Viitattu: 5.6.2014 == Pakkopalautus == Pakkopalautuksessa poliisi tai muu viranomainen saattaa laittomasti maassa olevan tai karkotuspäätöksen saaneen henkilön lentokoneeseen tai kohdemaahan asti. Suomessa tilanteesta riippuen paluu voidaan varmistaa käyttämällä erilaisia pakkokeinoja tai viime kädessä saattamalla henkilö perille asti. Suurempien ryhmien palauttamisessa voidaan käyttää myös tähän tarkoitukseen varattua charter-lentokonetta tai osallistua eurooppalaisen rajaviranomaisen Frontexin palautuslentoihin. Suomen palautustoiminta on kansainvälisestikin arvioiden tehokasta. Palautusten täytäntöönpanosta vastaa poliisi.Sisäministeriö: Vapaaehtoinen paluu ja palauttaminen Viitattu: 5.6.2014 == Vapaaehtoinen paluu == Suomi voi tietyin edellytyksin tukea vapaaehtoista paluuta kotimaahan. Tukea voi saada henkilö, joka on saanut turvapaikan tai oleskeluluvan toissijaisen tai humanitaarisen suojelun perusteella. Tukea voi saada myös turvapaikkahakemuksensa perunut tai kielteisen turvapaikkapäätöksen saanut henkilö. Suomen kansalainen tai toisen EU-maan kansalainen ei voi saada tätä tukea. Tukea ei myöskään voi saada sellainen turvapaikanhakija, jonka turvapaikkahakemuksen käsittelystä on vastuussa joko jokin toinen EU-valtio tai Islanti, Norja tai Sveitsi, ja jos hakija palaa kyseiseen valtioon. Vapaaehtoisen paluun tuki voi kattaa paluumatkan kustannukset ja taloudellisen tuen uudelleenkotoutumista varten. Kansainvälinen siirtolaisjärjestö IOM voi tehdä palaajan matkajärjestelyt ja avustaa palaajaa lentokentällä hänen paluumatkansa aikana. == Kestävä paluu == Kestävä paluu on palautuksissa kokeiltu periaate, jolla pyritään huomioimaan palautettavan mahdollisuus päästä elämään kiinni palautusmaassaan. Esimerkiksi voidaan tukea henkilön yrityksen perustamista kohdemaassa. Onnistunut paluu vaatii laajaa yhteistyötä paikallisten toimijoiden kanssa. == Katso myös == * Maahanmuuttajat Suomessa * Maahanmuutto * Maahanmuuttovirasto ==Lähteet== Luokka:Muuttoliike
Precht

Precht on muun muassa seuraavien henkilöiden sukunimi: * Axel Precht (1860–1931), ruotsalainen näyttelijä * John Precht (1888–1970), suomalainen näyttelijä, Axel ja Sigrid Prechtin poika * Richard David Precht (s. 1964), saksalainen filosofi, kirjailija ja toimittaja * Rose-Marie Precht (1938–2000), suomalainen näyttelijä * Sigrid Precht (1865–1938), suomalainen näyttelijä, Axel Prechtin puoliso
Master-Coat

Master-Coat Oy oli suomalainen naisten kappatehdas eli takkivalmistaja, joka toimi vuodesta 1977 aina 1990-luvun lopulle saakka. Se työllisti parhaimmillaan yli 300 henkeä ja oli 1980-luvun puolivälissä Pohjoismaiden suurin naisten takkien valmistaja. Master-Coatin historia juontaa vuoden 1938 Kokkolaan, jonne Evald Vainio perusti Kokkolan Kappatehtaan. Perheyritys valmisti Anja Vainion suunnittelemia naisten takkeja Master-tuotemerkillä. Yritys lopetti 1977, ja sen tilat ja laitteet myytiin vaatealan vaikuttajille, teollisuusneuvos Oiva Turuselle ja Rauno Virtaselle, jotka perustivat uuden yhtiön nimeltä Master-Coat Oy. Yrityksen turkulaiset avainhenkilöt päättivät vuonna 1980 laajentaa toimintaa Turkuun Dixi Oy:n vapaaksi jääneisiin tiloihin. Kokkolassa valmistettiin Lady-Master-kappoja ja Neuvostoliiton bilateraalikaupan vaatimia pitkiä tuotesarjoja. Turussa keskityttiin aluksi Elina Kokkilan suunnittelemiin nuorekkaampiin takkimalleihin. Master-Coatin muita suunnittelijoita olivat Kestilän Pukimossa nimeä hankkineen Puppe Halonen, Pirjo Hirvonen, Irmeli Lähde ja Asta Aikkila-Vatanen. Vienti muihin Pohjoismaihin alkoi vetää ja nousi 1980-luvun alkuvuosina idänkauppaa suuremmaksi. Turunen ja Virtanen myivät yrityksen sen toimivalle johdolle, joka paikkasi hiipuvaa takkituotantoa ottamalla tuotevalikoimaan myös hameet, bleiserit ja housut. 1990-luvun alussa Kokkolan tehdas lopetettiin ja ompelutyötä siirrettiin Baltian maihin, Puolaan ja Portugaliin. Master-Coat myytiin vuonna 1993 Lekar Oy:lle, haettiin seuraavana vuonna velkasaneeraukseen mutta ajautui kuitenkin konkurssiin. Yritys siirtyi porilaiselle Lipsanen Oy:lle ja nimeksi muutettiin Lips Oy Master-Coat, joka toimi Kaarinassa. Se sai Kirsti Raekallion suunnittelemalla mallistolla vuoden 1996 Kultainen vaatepuu -palkinnon.Ritva Pesola: Master-Coat sai vaatetusteollisuuden kunniapalkinnon , Kauppalehti 25.01.1996 , sivu 5. Viitattu 5.6.2014. Master-Coat Oy:n toiminta on loppunut vuonna 2001.Yrityshaku: Master-Coat Oy, Kauppalehti. Viitattu 5.6.2014. ==Lähteet== Luokka:Entiset suomalaiset vaatetusalan yritykset Luokka:Entiset suomalaiset teollisuusyritykset Luokka:Vaatemerkit
Smite and Ignite

Smite and Ignite on kuvitteellisen heavy metal-yhtye Pentakillin debyyttialbumi. Sen julkaisi RIOT Records digitaalisesti ladattavana 3. kesäkuuta 2014 ja julkaistiin CD:nä muutaman viikon kuluttua digitaalisen version julkaisuajankohdasta. Albumi sisältää yhteensä kahdeksan kappaletta, jotka on nimetty League of Legends-peliin sisällytettyjen keräilyesineiden ja avusteiden pohjalta. Albumi sisältää esimerkiksi Jørn Landen ja ZP Theartin lauluesityksiä sekä Derek Sherinianin instumentaalisia esityksiä. "Smite and Ignite" ei ole onnistunut pääsemään lainkaan listoille. == Kappaleet == # # # # # # # # == Arvostelut == * Metal Observer: 5/10Metal Observer * Metal Temple: 5/10Metal Temple == Lähteet == Luokka:Vuoden 2014 esikoisalbumit Luokka:Heavy metal -albumit
Pola (yritys)

Pola Oy oli suomalainen vaateyritys ja Kurikan perheen sukuyritys, jonka historiaan liittyy myös paitavalmistaja Pallo-Paita Oy. Pallo-Paita oli myöhemmin Pola Oy:n aputoiminimi. 1980-luvun puolivälissä Pola ja Pallo-Paita työllistivät yhteensä noin 400 suomalaista.Yrityshaku: Pola Oy, Kauppalehti. Viitattu 5.6.2014. Vuonna 2012 Pola Oy:n liikevaihto oli 50 000 euroa ja henkilöstömäärä 3.Pola Oy, taloustiedot. Fonecta Finder. Viitattu 5.6.2014. Polan tehdas suljettiin 2007 ja yrityksen toiminta lopetettiin 2010-luvun keskivaiheilla. ==Historiaa== Vuonna 1927 helsinkiläiset vaatekauppiaat perustivat yhteisyrityksen Vaatehtimojen Paitatehdas Oy tuottamaan miesten kauluspaitoja. Pian sen osti F. I. Kurikka ja muutti 1934 yrityksen nimen muotoon Pallo-Paita Oy. Tehdas evakuoitiin talvisodan jaloista Kankaanpäähän, jossa valmistettiin sotien aikana sotilaiden lumipukuja. Jatkosodan aikana Pallo-Paita palasi Helsinkiin, mutta Kankaanpäähän jääneet ammattilaiset jatkoivat työtään Kankama Oy:ssä, josta sittemmin kehittyi nykyinen Reima Oy. Pallo-Paidan omistaja kauppaneuvos Pentti Kurikka perusti 1952 Helsinkiin myös Pola Oy -nimisen yrityksen, ja molemmat yritykset siirtyivät Mäkelänkadulle vuonna 1956 valmistuneeseen tehtaaseen. Menestystuote Pallo-Paidalle muodostui miesten nailonpaidoista, joiden myötä alkoi myös bilateraalikauppa Neuvostoliittoon 1960-luvulla. Muita vientimaita olivat Iso-Britannia, Ruotsi ja Norja. Vuonna 1966 siirrettiin Pallo-Paidan tuotanto Iitin Kausalaan ja vuonna 1970 Pola Oy:n tuotanto Lappeenrantaan. Suomen 1990-luvun alun lamassa vuonna 1991 Kausalan tehdas lopetettiin ja kaikki tuotanto keskitettiin Lappeenrannan tehtaaseen, josta siitäkin jouduttiin irtisanomaan kolmannes väestä. Yritykset fuusioitiin Pola Oy:ksi, joka keskittyi naistenvaatteisiin ja oli Lappeenrannassa suurin yksityinen työnantaja naisille (vuosituhannen vaihteessa 190 työntekijää) sen jälkeen, kun Chymosta alettiin ajaa alas. Tehtaan toiminta loppui syksyllä 2007, ja lopullisesti Pallon kaupunginosassa sijaitseva vajaan 9000 neliön kiinteistö tyhjeni vuonna 2014. Kurikan perheen jäsenten (F. I. Kurikka, hänen poikansa Pentti Kurikka ja kolmatta polvea edustava Pola Oy:n viimeinen toimitusjohtaja Jukka Kurikka) Pallo-Paidan ja Polan keskeisiä henkilöitä ovat olleet mallistojen suunnittelijoina Ia Kurikka ja Irma Sikow. ==Lähteet== ==Aiheesta muualla== * (maksullinen) Luokka:Entiset suomalaiset vaatetusalan yritykset Luokka:Entiset suomalaiset teollisuusyritykset Luokka:Vaatemerkit
Coburn

Coburn tai Cockburn (molemmat äännetään yleensä [ˈkoʊbərn]) on alun perin skotlantilaisen klaanin sukunimi. Britanniassa nimi esiintyy nykyisin yleensä kirjoitusasussa Cockburn, mutta Yhdysvalloissa suosituksi on tullut ääntämyksen mukainen kirjoitusasu Coburn. Eräs sukuhaara käyttää kirjoitusasua Cogburn. Suvun ranskalainen haara käyttää muotoa de Cockborne, jossa myös keskellä oleva k-äänne lausutaan. ==Sukunimenä== ===Coburn=== * Braydon Coburn (s. 1985), kanadalainen jääkiekkoilija * Charles Coburn (1877–1961), yhdysvaltalainen näyttelijä * David Coburn (s. 1969), yhdysvaltalainen näyttelijä ja laulaja * Donald L. Coburn (s. 1938), yhdysvaltalainen näytelmäkirjailija * Dorothy Coburn (1905–1978), yhdysvaltalainen näyttelijä * Emma Coburn (s. 1990), yhdysvaltalainen estejuoksija * Greg Coburn (s. 1988), kanadalainen jääkiekkoilija * James Coburn (1928–2002), yhdysvaltalainen elokuvanäyttelijä * Tom Coburn (1948–2020), yhdysvaltalainen republikaanipoliitikko ja lääkäri ===Cockburn=== * Claud Cockburn (1904–1981), brittiläinen toimittaja * Henry Cockburn (1921–2004), englantilainen jalkapalloilija * Karen Cockburn (s. 1980), kanadalainen voimistelija ja olympiamitalisti * Samuel Cockburn (n. 1574–1621), skotlantilainen kenraalimajuri Ruotsissa * Catharine Trotter Cockburn (1679–1749), englantilainen kirjailija ja filosofi * Olivia Wilde (oik. Olivia Jane Cockburn, s. 1984), yhdysvaltalainen näyttelijä
Pola (täsmennyssivu)

Pola voi tarkoittaa seuraavia: * Pola, joki Tverin ja Novgorodin alueella Venäjällä * Pola, paikkakunta Parfinon piirissä Venäjällä, Pola-joen varrella * Pola, Pula, kaupunki Istrian niemimaalla Kroatiassa * RN Pola (1931), Italian laivaston raskas risteilijä * Pola Oy, suomalainen vaateyritys * Pola, Adrián Alonso Pereira (s. 1988), espanjalainen futsalpelaaja * Pola, miehen tai naisen etunimi **Pola Illéry (1908–2012), romanialainen näyttelijä **Pola Negri (1897–1987), puolalaissyntyinen Hollywood-näyttelijä **Pola Oloixarac (s. 1977), argentiinalainen kirjailija **Pola Roy, saksalainen Wir sind Helden -yhtyeen rumpali
Technicolourin diskografia

Tämä artikkeli on suomalaisen pop-rock -yhtye Technicolourin diskografiasta. Vuosina 2001–2008 toiminnassa ollut yhtye julkaisi uransa aikana kolme studioalbumia sekä yhdeksän singleä. Parhaiten yhtyeen kappaleista menestyivät Only Shadows Dance -albumin kaksi ensimmäistä singleä ”All My Life” ja ”Teach Me Love (I'm In Denial)”, jotka yhtyeen ainoina singleinä nousivat radiolistan kymmenen soitetuimman kappaleen joukkoon. == Albumit == Nimi Julkaisutiedot Lista Myynti Albumilista Way Out *Julkaistu: Syyskuu 2003 *Levy-yhtiö: EMI *Formaatti: CD / Digitaalinen #37 – Only Shadows Dance *Julkaistu: 9. marraskuuta 2005 *Levy-yhtiö: EMI *Formaatti: CD / Digitaalinen #11 – People *Julkaistu: 18. lokakuuta 2006 *Levy-yhtiö: EMI *Formaatti: CD / Digitaalinen #31 – == Singlet == Vuosi Single Singlelista Rumba Top 50 Radiolista Albumi 2003 ”One Night” 11 – – Way Out ”Fireflies” 4 13 – 2004 ”Endless” 4 21 – 2005 ”All My Life” 4 4 4 Only Shadows Dance ”Teach Me Love (I'm In Denial)” 10 11 6 ”Nowhere To Go” 8 24 – 2006 ”Can I Get To Heaven?” – – – People ”Someday” (Promosingle) – 46 – ”Michael Jackson” (Promosingle) – – – * Listasijoitukset Suomen viralliselta singlelistalta (Single Top 20), radiosoittoa mittaavalta radiolistalta (Radio Top 10) sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit-listalta (Rumba Top 50) (julk. 1992–2007). == Musiikkivideot == * Fireflies (2003 – ohj. Tommi Karvinen) * Teach Me Love (I'm In Denial) (2005 – ohj. Toni Haaksiluoto ja Henri Andersson) * Nowhere To Go (2005) * Someday (2006) == Lähteet == Luokka:Diskografiat
Bertrand Baguette

thumb|Bertrand Baguette vuonna 2010. Bertrand Baguette (s. 23. helmikuuta 1986 Verviers) on belgialainen moottoriurheilija. == Ura == thumb|Baguetten edustama LMP2-auto Le Mansin 24 tunnin ajossa. Baguette aloitti karting-uransa vuonna 2000. Vuonna 2002 Hän voitti Belgian paikallisen luokan mestaruuden. Vuonna 2004 Beguette aloitti kilpa-uransa Belgian Formula Renault 1.6 -sarjassa sijoittuen sarjan 13:nneksi. Vuonna 2005 Baguette siirtyi Eurocup Formula Renault -sarjaan sijoittuen sarjan kahdeksanneksi. Samana vuonna hän kilpaili Ranskan Formula Renault 2.0 -sarjassa sijoittuen sarjan 11:nneksi. Vuonna 2006 Baguette jatkoi Eurocup -sarjassa saavuttaen yhden voiton ja viisi palkintosijaa sijoittuen sarjan loppupisteissä neljänneksi. Vuonna 2007 Baguette siirtyi Formula Renault 3.5 -sarjaan sijoittuen sarjan 17:nneksi. Vuonna 2008 hän jatkoi sarjassa voittaen yhden kilpailun ja sijoittuen sarjan seitsemänneksi. Samana vuonna hän kilpaili muutamia kilpailuja FIA GT Championship-, Superleague Formula- ja Belgian Touring Car -sarjoissa. Vuonna 2009 Baguette onnistui voittamaan Formula Renault 3.5 -sarjan mestaruuden ja pääsi vuoden lopussa testaamaan Renault’n F1-autoa nuorten kuljettajien testeissä. Vuonna 2010 Baguette siirtyi IndyCar-sarjaan sijoittuen sarjan 22:nneksi. Vuonna 2011 hän ajoi vain Indy 500 -kilpailun sijoittuen kilpailussa seitsemänneksi. Samana vuonna hän ajoi GT1 World Championship -sarjassa muutamia kilpailuja. Vuonna 2012 Baguette osallistui Le Mansin 24 tunnin ajoon. Vuonna 2013 Baguette siirtyi FIA World Endurance Championship -sarjaan, jossa hän voitti LMP2-luokan mestaruuden yhdessä Martin Plowmanin ja Ricardo Gonzálezin kanssa. Samana vuonna he olivat luokkansa parhaita Le Mansin 24 tunnin kilpailussa. Vuonna 2014 Baguette siirtyi Japaniin kilpailemaan Super GT -sarjassa. == Lähteet == Luokka:Belgialaiset autourheilijat Luokka:FIA World Endurance Championship -kuljettajat Luokka:Formula Renault 3.5 -kuljettajat Luokka:Vuonna 1986 syntyneet Luokka:Elävät henkilöt
Gimmelin diskografia

Tämä artikkeli on suomalaisen popyhtye Gimmelin diskografiasta. Popstars -televisio-ohjelmassa kasattu yhtye ehti julkaista kolme studioalbumia ennen hajoamistaan vuonna 2004. Yhtyeen esikoisalbumi Lentoon nousi vuoden 2002 myydyimmäksi albumiksi, vaikka se julkaistiin vasta marraskuussa. == Albumit == Nimi Julkaisutiedot Lista Myynti Albumilista Lentoon *Julkaistu: 22. marraskuuta 2002 *Levy-yhtiö: BMG Finland *Formaatti: CD / digitaalinen lataus #1 98 073 (multiplatinaa) Kaksi kertaa enemmän *Julkaistu: 7. marraskuuta 2003 *Levy- yhtiö: BMG Finland *Formaatti: CD / digitaalinen lataus #2 50 428 (platinaa) Pisaroita ja kyyneleitä *Julkaistu: 11. elokuuta 2004 *Levy-yhtiö: BMG Finland *Formaatti: CD / digitaalinen lataus #3 — == Kokoelmat == Nimi Julkaisutiedot Lista Myynti Albumilista Collections *Julkaistu: 24. syyskuuta 2007 *Levy-yhtiö: SonyBMG *Formaatti: CD / digitaalinen lataus — — == Singlet == Vuosi Single Latauslista Singlelista Radiolista Rumba Top 50 Albumi 2002 ”Etsit muijaa seuraavaa” – 1 13 3 Lentoon 2003 ”Roviolla” – 3 10 2 ”Jokotai” (Promosingle) – – 18 30 ”Sydän pliis särkekää” – 1 19 2 Kaksi kertaa enemmän ”Harmaata lunta” – 11 19 3 2004 ”Pisaroita ja kyyneleitä” – 16 20 8 Pisaroita ja kyyneleitä ”Rakkauden hurrikaani” (Promosingle) – – – – * Listasijoitukset Suomen viralliselta singlelistalta (Single Top 20), radiosoittoa mittaavalta radiolistalta (Radio Top 10) sekä Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit-listalta (Rumba Top 50) (julk. 1992–2007). == DVD:t == Nimi Julkaisutiedot Lentoon – Live *Julkaistu: 2003 *Formaatti: DVD == Musiikkivideot == * Etsit muijaa seuraavaa (2002) * Roviolla (2003 – ohj. Kusti Manninen) * Harmaata lunta (2003 – ohj. Taku Kaskela) * Pisaroita ja kyyneleitä (2004) == Lähteet == Luokka:Diskografiat
Alexandre Martin

thumb|”Albert l’Ouvrier” vuonna 1848 julkaistussa piirroksessa. Alexandre Martin (27. huhtikuuta 1815 Bury – 28. toukokuuta 1895 Mello) oli ranskalainen mekaanikko, joka nimitettiin vuoden 1848 helmikuun vallankumouksen jälkeen ensimmäisenä ja tuolloin ainoana työväenluokan edustajana Ranskan hallitukseen. Hänet tunnettiin nimellä Albert l’Ouvrier, ”työläis-Albert”, missä muodossa hänen nimensä esiintyi jopa virallisissa asiakirjoissa.Albert l’Ouvrier Encyclopædia Britannica Online Academic Edition. Viitattu 5.6.2014. Martin oli alkujaan talonpoikaisesta perheestä, mutta muutti Pariisiin työskennelläkseen setänsä koneliikkeessä. Myöhemmin hän työskenteli nappitehtaassa.Helen Castelli: Albert (Alexandre Martin) Encyclopedia of 1848 Revolutions. Ohion yliopisto. Viitattu 5.6.2014. Hän kuului 1830-luvulta alkaen poliittisiin salaseuroihin. Hänet vangittiin lyhyesti vuonna 1841. Hän liittyi kristillistä sosialismia kannattaneeseen liikkeeseen, perusti vuonna 1840 tovereidensa kanssa L’Atelier (”Työpaja”) -nimiseen työväenlehden ja kohosi 1846 Nouvelles Saisons (”Uudet vuodenajat”) -nimisen salaseuran johtoon.Nordisk familjebok (1904), s. 485 Runeberg.org. Viitattu 5.6.2014. Helmikuun vallankumouksen jälkeen Martin kutsuttiin 24. helmikuuta Louis Blancin suosituksesta Ranskan väliaikaisen hallituksen sihteeriksi, tarkoituksena varmistaa työläisten tuki uudelle hallitukselle. Blanc ja Martin muodostivat hallituksen radikaaleimman vasemmiston. He molemmat toivoivat uuden hallinnon toteuttavan merkittäviä sosiaalisia uudistuksia ja työskentelivät Luxembourgin komissiona tunnetussa työntekijöiden ja työnantajien yhteisessä komiteassa, joka pyrki löytämään ratkaisuja työolojen parantamiseksi. Martin valittiin huhtikuussa perustuslakia säätävään kansalliskokoukseen. Kun Blanc ja Martin pudotettiin toukokuussa uudelleenvalitusta hallituksesta, Martin asettui johtamaan työläisten kansannousua, jonka yhteydessä vihainen väkijoukko tunkeutui 15. toukokuuta kansalliskokouksen tiloihin. Hänet vangittiin Pariisin kaupungintalolla. Martinia syytettiin valtiopetoksesta ja vuonna 1849 pidetyssä oikeudenkäynnissä hän ei puolustanut itseään. Hänet tuomittiin karkotukseen Belle-Îlen saarelle, josta hänet neljä vuotta myöhemmin siirrettiin vankilaan Toursiin. Hän sai armahduksen vuonna 1859 ja työskenteli sen jälkeen kaasulaitoksen työntekijänä. Vuoden 1870 sodan aikana kansallisen puolustuksen hallitus nimitti Martinin Commission des Barricades -nimisen komitean jäseneksi. Hän oli ehdolla kansalliskokoukseen vuonna 1871 ja senaattiin vuonna 1879, mutta ei tullut valituksi. ==Lähteet== Luokka:Ranskalaiset poliitikot Luokka:Vuonna 1815 syntyneet Luokka:Vuonna 1895 kuolleet
Aug. Lipsanen

Aug. Lipsanen Oy oli porilainen tukkukauppa ja vaatevalmistaja. Se toimi vuodesta 1910 vuoteen 1988, jolloin se myytiin Tukolle. Kahvipaahtimonsa Lipsanen oli myynyt Tukolle jo 1983. Lipsasen perheen jäsenet kuitenkin jatkoivat vaatetehtaan parissa Lipsanen Oy Mimikan nimellä.. Nyt Mimika on sijoitusyhtiö ja selvitystilassa.Yrityshaku: Lipsanen Oy Mimika, Kauppalehti. Viitattu 5.6.2014. ==Historiaa== Kauppaneuvos (1943) August Lipsanen (1876–1948) perusti sotaväestä vapauduttuaan tukku- ja vähittäiskaupan Poriin 1910, aluksi yhdessä kauppias Antti Kierin kanssa, joka kuitenkin luopui osuudestaan jo parin vuoden kuluttua. Lipsanen alkoi kulkea ostamassa viljaa ja muuta myytävää erityisesti Pietarista. Parhaimmillaan Pietarista tuli Poriin kolme junanvaunullista jauhoja. Vuonna 1926 Lipsanen osti porilaisen Gustaf Efraim Rambergin kauppahuoneen ja sulautti sen omaansa. Suomen suurimpien yksityisten tukkuliikkeiden joukkoon kasvanut yritys muutettiin osakeyhtiöksi 1938, jolloin sillä oli 125 työntekijää. August Lipsasen kuoltua 1948 johto siirtyi hänen pojalleen Erkille. Lipsasen liiketoimiin kuului 1930-luvulla myös kahvin paahtaminen, autojen huolto ja bensiinin tuonti. Vaatetustehdas alkoi kehittyä 1930-luvun puolivälissä perustetusta kangasosastosta ja ompelimosta, jossa ennen sotia työskenteli 25 naista ompelemassa miesten paitoja, esiliinoja ja työvaatteita. Sotien jälkeen alettiin valmistaa patjoja ja sängynpeittoja ja vähitellen miesten, naisten ja lasten ulkoiluvaatteita, puseroita ja housuja Aloy-tuotemerkillä. 1960-luvulla laajennettiin naisten muotivaatteisiin ja parisataa henkeä työllistänyt yritys muutti Satakunnan Teollisuustaloon uusien samalla konekantansa. Aloyn ohella Lipsasen vaatemerkkejä olivat Mimika ja Game. Mallistoja suunnittelivat Marjaana Ryselin, Liisa Satomaa, Marja Eskola, Jukka Rintala ja Pirkko Hartiala. Vuonna 1988 Lipsasen kauppahuone sulautui Tukoon, jota August Lipsanen oli ollut mukana perustamassa. Vaateteollisuutta jatkettiin kuitenkin suvun voimin. Lipsanen Oy Mimika osti kaarinalaisen Master-Coatin. Ompelutyö alettiin teettää Virossa ja Venäjällä, mutta leikkaus ja viimeistely jäi Suomeen. Noin kolmannes 1990-luvun tuotannosta meni vientiin muihin Pohjoismaihin ja Länsi-Eurooppaan. Master-Coat sai Kirsti Raekallion suunnittelemalla mallistolla vuoden 1996 Kultainen vaatepuu -palkinnon.Ritva Pesola: Master-Coat sai vaatetusteollisuuden kunniapalkinnon , Kauppalehti 25.01.1996 , sivu 5. Viitattu 5.6.2014. Muita 1990-luvun suunnittelijoita Lipsasen vaatteille olivat Marjatta Luostarinen ja Anne Paronen. ==Lähteet== ==Aiheesta muualla== * Luokka:Entiset suomalaiset tekstiilivalmistajat Luokka:Entiset suomalaiset tukkukaupat
Friedrich Wilhelm von Brandenburg

Friedrich Wilhelm von Brandenburg (24. tammikuuta 1792 Berliini – 6. marraskuuta 1850 Berliini)Brandenburg, Friedrich Wilhelm Graf von Deutsche Biographie. Viitattu 4.6.2014. oli preussilainen kreivi ja kenraali, joka toimi Preussin pääministerinä vuosina 1848–1850, kun kuningas Fredrik Vilhelm IV halusi käynnistää vanhoillisen vastareaktion kevään 1848 vallankumouksen jälkeen. Brandenburg oli kuningas Fredrik Vilhelm II:n poika tämän morganaattisesta avioliitosta kreivitär Sophie von Dönhoffin kanssa. Hän kunnostautui sotilaana vuoden 1813 sodassa Napoleonia vastaan. Hänet ylennettiin 1839 komentajakenraaliksi ja 1848 ratsuväenkenraaliksi.Nordisk familjebok (1905), s. 1447 Runeberg.org. Viitattu 5.6.2014. Fredrik Vilhelm nimitti kenraali Brandenburgin Preussin pääministeriksi 2. marraskuuta 1848 ja hän muodosti niin sanotun Brandenburgin–Manteuffelin hallituksen. Brandenburg hajotti kansalliskokouksen sekä allekirjoitti kuninkaan 5. joulukuuta saneleman uuden perustuslain. Brandenburg kieltäytyi hyväksymästä Frankfurtin kansalliskokouksen säätämää Saksan perustuslakia. Syksyllä 1850 hän neuvotteli Preussin edustajana Venäjän keisari Nikolai I:n kanssa Varsovassa, kun sota näytti uhkaavaan Preussin ja Itävallan välillä. Sota vältettiin, mutta hintana oli niin sanotun Olmützin sopimuksen hyväksyminen. Brandenburg sairastui ja kuoli vain muutamaa päivää Varsovasta paluunsa jälkeen. Legendan mukaan hänen kuolinsyynään olisi ollut järkytys Preussin kärsimästä nöyryytyksestä. ==Lähteet== Luokka:Preussilaiset kenraalit Luokka:Preussin pääministerit Luokka:Vuonna 1792 syntyneet Luokka:Vuonna 1850 kuolleet
Ukrainan rajavartiolaitos

Ukrainan rajavartiolaitos () on Ukrainan rajavalvonnasta vastaava viranomainen. Se valvoo Ukrainan rajojen loukkaamattomuutta ja maan etuja sen merialueella sijaitsevalla yksinomaisella talousvyöhykkeellä (EEZ). Ukrainan rajavartiolaitoksen keskushallinto sijaitsee Kiovassa. Ukrainan rajavartiosto valvoo yhteensä 6 993,0 kilometrin mittaista valtionrajaa. Tästä maarajaa on 5 638 ja merirajaa 1 355 kilometriä. Merirajasta Mustallamerellä on 1056,5, Asovanmerellä 249,5 ja Kertšin salmessa 49 kilometrin osuus. Rajavalvontaa varten Ukrainan rajavartiolaitoksella on toimipisteitä maahan johtavien kansainvälisten maanteiden, rautateiden, lentokenttien ja satamien yhteydessä. Venäjän federaation keväällä 2014 suorittaman Krimin miehityksen johdosta niemimaan pohjoispuolelle on perustettu tilapäisiä raja-asemia. Kuva:Goptivka.jpg|Ukrainan Harkovan alueen pohjoisrajalla sijaitseva, Venäjän vastaisen rajan raja-asema Hoptivka. Kuva:Ukrainian exit stamp in passport from Boryspil Airport.jpg| Boryspilin kansainvälisen lentoaseman rajanylityspaikalla lyöty passin leima. Kuva:BG57 Patrol boat 2012 G2.jpg|Eräs Ukrainan merivartioston alus Sevastopolin edustalla vuonna 2012. Kuva:Ukrainian Border Guards Antonov An-24 Batuzak-1.jpg| Ukrainan rajavartiolaitoksen Antonov An-24 -tyyppinen lentokone. == Lähteet == ==Aiheesta muualla== *Ukrainan rajavartioston kotisivut: State border guard service of Ukraine (DSPU) (dpsu.gov.ua) *Luettelo raja-asemista (12.06.2017) (dpsu.gov.ua) Luokka:Rajavartiolaitokset Rajavartiolaitos
Tunteisiin

”Tunteisiin” on Anna Hanskin kappale hänen yhdeksänneltä studioalbumiltaan, Minä tahdon sinut. Kappale tuli suurelle yleisölle tutuksi Salatut elämät -draamasarjan tunnuskappaleena. Kappaleen on levyttänyt alun perin ruotsalainen laulaja-lauluntekijä Åsa Schmalenbach vuonna 1998 julkaistulle Ögonblick-albumilleen ”Jag vill” -nimellä. Schmalenbach on tehnyt kappaleen yhdessä Jörgen Ringqvistin kanssa ja suomenkieliset sanat siihen on tehnyt Jiri Nikkinen. Syksyllä 1998 Salattujen elämien tuotantoyhtiö etsi esittäjää löytämälleen ”Jag vill” -ruotsalaiskappaleelle. BMG Finland -levy-yhtiön tuotantopäällikkö Asko Kallonen tarjosi esittäjäksi Anna Hanskia, joka oli tuolloin tekemässä uutta albumiaan. Kappaleen sanoituksen alusta on internetissä liikkunut kahta eri versiota: ”oon yksi muisto tän kaupungin” ja ”oon yksi muista tän kaupungin”, mutta kappaleen suomenkielisen tekstin tehtyt Jiri Nikkinen on vahvistanut oikean muodon olevan ”oon yksi muista tän kaupungin”. == Kappaleet == # == Listasijoitukset == Huhtikuussa 1999 kappale julkaistiin singlenä ja se nousi radioiden kuudenneksi soitetuimmaksi kappaleeksi sekä Rumba-lehdessä vuosina 1992–2007 julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit -listalla 24:nneksi. Lista Paras sijoitus Suomen virallinen singlelista – Rumba Top 50 24 Radiolista 6 == Muut versiot == * Vuonna 2001 DJ-duo Soundfreak julkaisi instrumentaalin remixin kappaleesta. Versio on julkaistu singlenä ja Salatut elämät -kokoelmalevyllä. * Jore Marjarannan levyttämä versio korvasi Hanskin alkuperäislevytyksen Salattujen elämien tunnuskappaleena vuonna 2001. Kappale julkaistiin Marjarannan Parhaat / 18 suosikkia -kokoelmalla vuonna 2004. * Tammikuussa 2021 Salattujen elämien silloiset näyttelijät julkaisivat musiikkivideon, jolla he esittävät kappaleesta uuden version. Uudelleensovitetun version musiikista ja äänityksestä vastasivat Karl Sinkkonen ja Alex Leander. == Lähteet == Luokka:Vuoden 1999 kappaleet Luokka:Suomalaiset iskelmät Luokka:Suomalaiset popkappaleet Luokka:Tunnusmusiikki Luokka:Salatut elämät
Rafa Silva

Rafael Alexandre Fernandes Ferreira Silva, tunnetaan nimellä Rafa Silva tai Rafa (s. 17. toukokuuta 1993 Vila Franca de Xira, Portugali), on portugalilainen jalkapalloilija, pelipaikaltaan vasen laitalinkki. Hän edustaa Portugalin pääsarjassa pelaavaa Benficaa. Silvan ammattilaisuran ensimmäinen seura oli Feirense, jossa hän pelasi 41 Portugalin toiseksi korkeimman sarjatason ottelua kaudella 2012–2013. Kesällä 2013 Silva siirtyi Portugalin pääsarjassa pelaavaan Bragaan, jossa hän pelasi 88 pääsarjaottelua ja teki niissä 13 maalia. Vuonna 2016 hän oli voittamassa Portugalin cupia. Silva siirtyi elokuussa 2016 Benficaan, jossa hän on pelannut kausina 2016–2020 myös Mestarien liigaa ja kausina 2019–2021 Eurooppa-liigaa Benfican pudottua ensimmäisellä kaudella Mestarien liigasta alkulohkon jälkeen ja karsiuduttua jälkimmäisellä siitä kokonaan pois. Silva teki Mestarien liigassa toistaiseksi ainoan maalinsa lokakuussa 2019 ranskalaisseura Lyonia vastaan. Portugalin liigassa hän on pelannut Benfican joukkueessa viiden kauden aikana 120 ottelua ja tehnyt niissä 34 maalia. Kaudella 2018–2019 hän oli 17 maalillaan liigan kolmanneksi paras maalintekijä. Hän voitti Portugalin-mestaruuden vuosina 2017 ja 2019 sekä Portugalin cupin vuonna 2017. Silva on pelannut Portugalin maajoukkueessa vuodesta 2014 lähtien.Rafa Silva National Football Teams -sivustolla Hän oli mukana MM-kilpailuissa 2014 ja EM-kilpailuissa 2016 mutta pääsi kentälle vain yhden ottelun loppuhetkiksi EM-kilpailuissa. == Lähteet == Luokka:Portugalilaiset jalkapalloilijat Luokka:Jalkapallon Euroopan mestarit Luokka:Vuonna 1993 syntyneet Luokka:Elävät henkilöt
Iprindoli

Iprindoli on masennuslääke, jota käytettiin erityyppisien masennustilojen hoidossa: myöskin psykoottisiin masennustiloihin ja kaksisuuntaisen mielialahäiriön depressiojaksojen hoitoon. Se kuuluu trisyklisiin masennuslääkkeisiin. Lääkkeen alalaji on syklo-oktaindolit.Therapia Fennica 1974 – TF74: s. 652 Lääkemarkkinoilla tuotteen ainoa Suomessa tunnettu myyntinimi oli Prindol. Suomessa sitä valmisti lääketehdas Leiras amerikkalaisen Wyethin myöntämällä lisenssillä.Pharmaca Fennica 1976: s. 486 Prindol mainittiin imipramiinia vastaavasti vaikuttavana lääkeaineena, mutta lievemmin sivuvaikutuksin.Lääkkeet ja niiden käyttö: s. 182 Lääkettä annosteltiin 30 mg vahvuisena tablettina. Normaali enimmäiskäyttöannos vuorokaudessa saattoi olla 3x 2 tablettia, mikä tekee 180 mg/vrk. Tavallisemmin saatettiin tyytyä pienempään 3x 1 tabletin annosteluun vuorokaudessa, mikä tekee päiväannokseksi 90 mg/vrk. ==Vasta-aiheet ja sivuvaikutukset== Tämän lääkeaineen vasta-aiheet ja sivuvaikutukset olivat trisyklisille masennuslääkkeille tyypilliset. Kahden viikon vähimmäistä varoaikaa tuli noudattaa, mikäli esimerkiksi siirryttiin MAO:n estäjästä trisykliseen masennuslääkkeeseen. Vasta-aiheina mainitaan: virtsaumpi, glaukooma ja eturauhasen liikakasvu. Raskauden alkukuukausina ei lääkkeen käyttöä suositeltu. Sivuvaikutukset olivat olleet atropiinin tyyppisiä eli antikolinergisia: lähinnä näköhäiriöitä ja suun sekä limakalvojen alueen kuivamista. Mahdollisesti vapinaa, urtikariaa, ödeemaa. ==Interaktiot== Lääkettä ei ole saanut käyttää yhdessä MAO:n inhibiittorien (MAOI) kanssa. Lisäksi varoitettiin antamasta adrenaliinia tai noradrenaliinia, Prindolia saavalle potilalle, sillä niiden vaikutus potentuisi huomattavasti. Trisyklinen masennuslääkitys on saattanut vähentää verenpainelääkkeiden tehoa. Lisäksi anestesiaa saavien kohdalla, on saattanut ilmetä epäsopivuutta. Yksi esimerkki tällaisesta on tuolloin yleisemmin käytetty, niin kutsuttu eetterinukutus. ==Lähteet== *Tuomi, Alfering & Olli: Lääkkeet ja niiden käyttö, 1977, SHKS-Wsoy, Helsinki (s. 182) *Therapia Fennica, TF-74 (s. 71, 652) *Pharmaca Fennica 1976 (s. 486) ==Aiheesta muualla== *http://finto.fi/mesh/fi/page/D007488 Luokka:Trisykliset masennuslääkkeet Luokka:Indolit Luokka:H1-reseptorin vastavaikuttajat
Brian Gibbons

Brian Gibbons (s. 26. helmikuuta 1988 Braintree, Massachusetts, Yhdysvallat) on yhdysvaltalainen jääkiekkoilija. ==Ura== Ennen ammattilaisuraansa Gibbons pelasi Boston Collegessa neljän kauden ajan. 4\. huhtikuuta 2011 Gibbons teki Pittsburgh Penguinsin kanssa kaksivuotisen sopimuksen. Kaudella Gibbons kutsuttiin ensimmäisen kerran farmista ylös NHL:ään, jossa hän teki 18. marraskuuta debyyttiottelussaan Anaheim Ducksia vastaan ensimmäisen maalinsa. Ensimmäisen ylivoimamaalinsa hän teki 3. helmikuuta 2014 Ottawa Senatorsia vastaan Olli Määtän poikittaissyötöstä. Gibbons siirtyi 4. heinäkuuta 2014 vapaana agenttina Columbus Blue Jacketsiin, johon hän teki vuoden mittaisen kaksisuuntaisen sopimuksen. Gibbons teki marraskuussa 2016 vuoden mittaisen AHL-sopimuksen Albany Devilsin kanssa. Kaudeksi Gibbons teki kaksisuuntaisen sopimuksen New Jersey Devilsin kanssa. Gibbons teki seuraavaksi kaudeksi sopimuksen Anaheim Ducksin kanssa. Hän pelasi Duckissa 44 ottelua heikohkoin tuloksin ja häntä oltiin jo siirtämässä seuran farmijoukkueeseen, mutta hänet kaupattiinkin Ottawa Senatorsiin vaihdossa Patrick Sieloffiin. ==Tilastot== 2007–2008 Boston College NCAA 43 13 22 35 32 – – – – – 2008–2009 Boston College NCAA 36 9 19 28 52 – – – – – 2009–2010 Boston College NCAA 42 16 34 50 78 – – – – – 2010–2011 Boston College NCAA 39 18 33 51 79 – – – – – 2011–2012 Wilkes-Barre/Scranton AHL 70 11 19 30 26 9 0 0 0 8 2012–2013 Wilkes- Barre/Scranton AHL 70 8 22 30 34 15 3 5 8 22 2013–2014 Pittsburgh Penguins NHL 41 5 12 17 6 8 2 1 3 2 Wilkes-Barre/Scranton AHL 28 11 19 30 43 10 1 2 3 18 2014–2015 Columbus Blue Jackets NHL 25 0 5 5 8 – – – – – Springfield Falcons AHL 26 3 8 11 14 – – – – – 2015–2016 Hartford Wolf Pack AHL 63 6 17 23 20 – – – – – 2016–2017 Albany Devils AHL 72 16 20 36 38 4 1 0 1 2 2017–2018 New Jersey Devils NHL 59 12 14 26 20 2 0 0 0 0 2018–2019 Anaheim Ducks NHL 44 2 3 5 16 – – – – – Ottawa Senators NHL 20 6 8 14 4 – – – – – 2019–2020 Charlotte Checkers AHL 26 4 14 18 40 – – – – – Carolina Hurricanes NHL 15 0 0 0 4 – – – – – 2020–2021 Lausanne HC NLA 46 11 22 33 58 6 0 2 2 4 2021–2022 Linköping HC SHL 17 0 1 1 8 – – – – – 2022–2023 ERC Ingolstadt DEL 11 2 2 4 8 – – – – – 5 kautta yhteensä NHL 204 25 42 67 58 10 2 1 3 2 7 kautta yhteensä AHL 355 59 119 178 225 38 5 7 12 50 ==Lähteet== * * * ===Viitteet=== Luokka:Yhdysvaltalaiset jääkiekkoilijat Luokka:Vuonna 1988 syntyneet Luokka:Elävät henkilöt
Morana

Morana on alkujaan kankaanpääläisen The Road-yhtyeen tekemä, järjestyksessään yhtyeen kahdeksas studiolevy, kun kahden ensimmäisen levyn remasteroitua CD- julkaisua ei lasketa. Edellisten levyjen tapaan tämäkin on omakustanne. Levyn sanoitukset ovat kaikki totutusti Antti Saarenkedon käsialaa. Kappaleista kuusi on säveltänyt kitaristi-laulaja Raikka Hakamäki ja neljä kosketinsoittaja Jussi Pyysalo. Eritoten sanoituksista kuultaa läpi Antti Saarenkedon tuolloinen siviilityö Suomen Luterilainen Tunti ry:n lähetystyöntekijänä Masai-heimon parissa Keniassa. ==Kappaleet== ==Esiintyjät== * Raikka Hakamäki - kitara ja laulu * Timo Vettenranta - basso ja laulu * Ari Vettenranta - rummut * Jussi Pyysalo - kosketinsoittimet ja laulu == Lähteet == Luokka:Vuoden 1999 albumit Luokka:The Roadin albumit
Ivan Cavaleiro

Ivan Ricardo Neves Abreu Cavaleiro (s. 18. lokakuuta 1993 Vila Franca de Xira, Portugali) on portugalilainen jalkapalloilija, pelipaikaltaan laitahyökkääjä tai keskushyökkääjä. Hän edustaa Englannin Valioliigassa pelaavaa Fulhamia.National Football Teams == Seurajoukkueura == Cavaleiro edusti Benficaa vuodesta 2007 lähtien. Kaudet 2009−2011 hän oli lainalla Belenensesin 19-vuotiaiden joukkueessa. Benfican ykkösjoukkueeseen hän nousi vuonna 2013. Hän pelasi Benfican kotimaiseen triplamestaruuteen päättyneellä kaudella 2014−2015 kaikkiaan kahdeksan Primeira Ligan, kolme Portugalin cupin ja kolme liigacupin ottelua. Lisäksi hän pelasi neljässä Mestarien liigan ja kahdessa Eurooppa-liigan ottelussa. Cavaleiro oli lainalla Deportivo de La Coruñassa kauden 2014−2015. Hän teki kolme maalia pelaamissaan 34 Primera Divisiónin ottelussa. Hän siirtyi AS Monacoon 15 miljoonan euron siirtosumnmalla kesällä 2015. Hän pelasi Monacossa runsaan yhden kauden aikana 14 Ligue 1:n ottelua, ja teki yhden maalin. Cavaleiro siirtyi Wolverhampton Wanderersiin kahdeksalla miljoonalla eurolla elokuussa 2016. Hän pelasi kahdella mestaruussarjakaudella yhteensä 73 sarjaottelua ja teki 14 maalia. Wolvesin noustua Valioliigaan hän teki kaudella 2018−2019 kolme maalia pelaamissaan 23 pääsarjaottelussa. Syksyn 2019 hän pelasi lainalla Fulhamissa ja siirtyi tammikuussa 2020 seuraan pysyvästi. == Maajoukkueura == Cavaleiro pelasi Portugalin 17−21-vuotiaiden maajoukkueissa. Hän pelasi Portugalin kaikki kolme ottelua alle 19-vuotiaiden EM-kilpailuissa 2012. Hän pelasi kaikissa neljässä ottelussa alle 20-vuotiaiden MM-kilpailuissa 2013. Hän oli kentällä neljässä ottelussa Portugalin saavuttaessa alle 21-vuotiaiden EM-hopeaa 2015. Portugalin maajoukkueessa Cavaleiro on pelannut kaksi A-maaottelua. Hän pelasi harjoitusmaaottelussa Kamerunia vastaan maaliskuussa 2014 ja EM- karsintaottelussa Albaniaa vastaan saman vuoden syyskuussa. == Lähteet == Luokka:Portugalilaiset jalkapalloilijat Luokka:Vuonna 1993 syntyneet Luokka:Elävät henkilöt